《咏史》
明代·黎崇宣

苏子昔未遇，发箧夜读书。徒工揣摩术，讵有仁义图。

游说一见行，咄尔乘高车。仗节返乡井，翕嚇惊庸愚。

父母拥帚迎，亲戚伛偻趋。富贵徒自矜，竟尔身首殊。

七尺既莫保，寸舌终何如。

作者简介：（?—1644）明广东番禺人，字孺旬。工诗文，善骑射，能书，事母有孝行。崇祯四年进士。授广德知州，以抗直弃官归。闻明亡，哀痛而卒。有《贻情集》。